Peruda kuchli jala oqibatida 50 dan ortiq kishi halok bo‘ldi

28-fevral kuni Peruning 71 ta tumanida kuchli jala sodir bo‘lganligi sababli 60 kunlik favqulodda holat e’lon qilindi, deb xabar berdi “Kommersant”.

Noqulay ob-havo qurbonlari soni 51 nafarga yetgan, yana 79 nafari yaralangan. Umumiy hisobda noqulay 13 mingdan ortiq kishi jabrlangan.
Kuchli jala quyishi oqibatida mamlakat bo‘ylab 228 ta uy, 26 ta ko‘prik va 11 kilometr yo‘l vayron bo‘lgan.
Hukumat ushbu hodisada jabrlanganlarga 700 tonna gumanitar yordam ko‘rsatgan. Odamlar maxsus qurilmalar yordamida suv toshqini nisbatan kamroq bo‘lgan hududlarga olib o‘tilmoqda.